လှတစ်မျက်နှာ၊ ယဉ်တစ်ကိုယ်လုံး

လှတစ်မျက်နှာ၊ ယဉ်တစ်ကိုယ်လုံး သည် မြန်မာဆိုရိုးစကား ဖြစ်သည်။

အဓိပ္ပာယ်

“လှတစ်မျက်နှာ၊ ယဉ်တစ်ကိုယ်လုံး” ဆိုသည်မှာ အလှနှင့် အယဉ် နှစ်ခု၏ ကွာခြားချက်ကို ဖော်ပြသော ဆိုရိုးစကားဖြစ်သည်။

   “လှတစ်မျက်နှာ” ဆိုသည်မှာ “အလှ” သည် “မျက်နှာတစ်ကွက်” (မျက်နှာ၏ အသွင်အပြင်၊ ရုပ်ရည်) နှင့်သာ သက်ဆိုင်သည်ဟု ဆိုလိုသည်။ မျက်နှာ၏ လှပမှုသည် အလှ၏ အစိတ်အပိုင်းတစ်ခုသာ ဖြစ်သည်။
   “ယဉ်တစ်ကိုယ်လုံး” ဆိုသည်မှာ “အယဉ်” (ယဉ်ကျေးမှု၊ ကိုယ်နေဟန်ထား၊ ဝတ်စားဆင်ယင်မှု) သည် “တစ်ကိုယ်လုံး” (ခန္ဓာကိုယ် အစိတ်အပိုင်း အားလုံး) နှင့် သက်ဆိုင်သည်ဟု ဆိုလိုသည်။ အယဉ်သည် ကိုယ်နေဟန်ထား၊ ဝတ်စားဆင်ယင်မှု၊ အပြုအမူ အားလုံးကို ခြုံငုံသည်။

ဆိုလိုသည်မှာ မျက်နှာတစ်ခုတည်း လှပနေရုံဖြင့် မလုံလောက်ဘဲ ကိုယ်နေဟန်ထား၊ ဝတ်စားဆင်ယင်မှု အစရှိသော အခြားအရာများလည်း ပြေပြစ်မှသာ ယဉ်ကျေးသည်ဟု သတ်မှတ်နိုင်မည်ဖြစ်သည်။ အလှသည် ရုပ်ပိုင်းဆိုင်ရာ အသွင်အပြင်ကို အဓိကထားပြီး အယဉ်သည် ကိုယ်ကျင့်တရားနှင့် အပြုအမူကို အဓိကထားကြောင်းကို ဖော်ပြသည်။

ကိုးကားချက်များ

   "လှတစ်မျက်နှာ၊ ယဉ်တစ်ကိုယ်လုံးဟူသော စကား ရှိလေသည်။ ထိုစကား အရ မည်သူမဆို မိမိနှင့် တော်သော အဆင်ကို မိမိနှင့် တော်အောင်ချုပ်လုပ်၍ ဝတ်ဆင်လျှင် ယဉ်ကျေးနိုင်လေသည်။" [၁၂၉၆-ခန့်] သမီးဂုဏ်။ ၇၀။
   "လှတစ်မျက်နှာ၊ ယဉ်တစ်ကိုယ်လုံးဆိုသည့် စကားကဲ့သို့… မျက်နှာသည် အလွန် လှနေစေကာမူ အခြားအစိတ်အပိုင်းများတွင် အချိုးမကျက ပြေပြစ်သည်၊ တင့်တယ်သည်၊ ယဉ်သည်ဟု မဆိုနိုင်ပေ၊" [၁၃၂၁] နုရည်။ ၄၂။

ကိုးကား

Category:မြန်မာဆိုရိုးစကားများ